
RAPORT DE SPECIALITATE

la proiectul de hotărâre privind trecerea din domeniul public
în domeniul privat al municipiului Câmpulung Moldovenesc a unui imobil 


          Compartimentul juridic primind spre analiză proiectul de hotărâre privind trecerea din domeniul public în domeniul privat al municipiului Câmpulung Moldovenesc a unui imobil, menţionează următoarele:

Conform, dispoziţiilor art. 361 alin (1) și alin. (2) din  Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel. În instrumentele de prezentare şi motivare ale hotărârilor se regăseşte, în mod obligatoriu, justificarea temeinică a încetării uzului sau interesului public naţional sau local, după caz.
De asemenea,  potrivit art. 129 alin. (2) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului public şi privat al municipiului.

Având în vedere cele precizate, Compartimentul juridic consideră legal prezentul proiect de hotărâre.

